ddrg/super_eurlex huggingface dataset:
KOMISJONI MÄÄRUS (EÜ) nr 547/1999,

12. märts 1999,

millega muudetakse määrust (EÜ) nr 2802/95 teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta,1 viimati muudetud komisjoni määrusega (EÜ) nr 2261/98,2 eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja võtta meetmeid, mis käsitlevad käesoleva määruse lisas nimetatud kaupade klassifitseerimist;

määrus (EMÜ) nr 2658/87 on sätestanud kaupade koondnomenklatuuri tõlgendamise üldeeskirjad ja neid kohaldatakse ka mis tahes teise nomenklatuuri suhtes, mis tervikuna või osaliselt sellel põhineb või sellele mis tahes täiendava alajaotuse lisab ning mis on kehtestatud ühenduse erisätetega, pidades silmas tariifi- ja muude kaubavahetust reguleerivate meetmete kohaldamist;

komisjoni 4. detsembri 1995. aasta määruse (EÜ) nr 2802/95 (teatavate kaupade klassifitseerimise kohta koondnomenklatuuris)3 lisas on toode nr 1 klassifitseeritud joogina, arvestamata selle ravi- ja profülaktilisi omadusi rauavaegusest tingitud aneemia ravimisel; kuna kõnealust toodet tuleb käsitleda ravimina, on vaja muuta selle klassifikatsiooni;

käesoleva määrusega ettenähtud meetmed on kooskõlas tolliseadustiku komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 2802/95 lisas esitatud toote nr 1 klassifikatsioon asendatakse käesoleva määruse lisas esitatud klassifikatsiooniga.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 12. märts 1999

Komisjoni nimel

komisjoni liige

Mario MONTI

1 EÜT L 256, 7.9.1987, lk 1.

2 EÜT L 292, 30.10.1998, lk 1.

3 EÜT L 291, 6.12.1995, lk 5.

LISA

Kauba kirjeldus Klassifikatsioon CN-kood Põhjendused

(1) (2) (3)

Kollakaspruun siirup rauavaegusest tingitud aneemia raviks, pakitud 125 ml pudelitesse. Toote koostis 100 grammi kohta on järgmine: 3004 90 19 Klassifikatsioon on kindlaks määratud koondnomenklatuuri tõlgendamise üldeeskirjadega 1 ja 6 ning CN-koodide 3004, 3004 90 ja 3004 90 19 sõnastusega. Toote koostist ja raviotstarbelist kasutamist arvesse võttes tuleb seda käsitleda ravimina.

- naatriumferedetaat: 4,13 g1

- sorbitool: 24 g

- glütseriin: 13 g

- sidrunhape: 0,1 g

- etüülalkohol, 95°: 0,09 g

- lõhna- ja maitseaine: 0,01 g

- propüülparahüdroksübensoaat: 0,01 g

- metüülparahüdroksübensoaat: 0,08 g

- vesi: ülejäänud kogus.

1 Naatriumferedetaat on kristalliseerunud naatriumetüleendiamiintetraatsetaadi lahustuv rauaühend.
Euroopa Liidu Teataja L 074 , 19/03/1999 Lk 0008 - 0009



Komisjoni määrus (EÜ) nr 590/1999, 18. märts 1999, millega täiendatakse määruse (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2081/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 1068/97, [2] eriti selle artikli 17 lõiget 2, ning arvestades, et: liikmesriikide poolt määruse (EMÜ) nr 2081/92 artikli 17 alusel teatatud teatavate nimede kohta on nõutud lisateavet, et tagada kõnealuste nimede vastavus kõnealuse määruse artiklitele 2 ja 4; lisateave näitab, et nimed vastavad nimetatud artiklitele; seepärast tuleks kõnealused nimed registreerida ja lisada komisjoni määruse (EÜ) nr 1107/96 [3] (viimati muudetud määrusega (EÜ) nr 83/1999 [4]) lisasse; kolme uue liikmesriigi ühinemise järel peab määruse (EMÜ) nr 2081/92 artikliga 17 ettenähtud kuuekuuline periood algama nende riikide ühinemiskuupäeval; mõned kõnealuste liikmesriikide teatatud nimed vastavad kõnealuse määruse artiklitele 2 ja 4 ning seepärast tuleks need registreerida; käesoleva määrusega ettenähtud meetmed on kooskõlas geograafiliste tähiste ja päritolunimetuste regulatiivkomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 1107/96 lisasse. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 18. märts 1999 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 156, 13.6.1997, lk 10. [3] EÜT L 148, 21.6.1996, lk 1. [4] EÜT L 8, 14.1.1999, lk 17. -------------------------------------------------- LISA A. EÜ ASUTAMISLEPINGU II LISAS LOETLETUD JA INIMTOIDUKS ETTENÄHTUD TOOTED Värske liha (ja rups) ITAALIA - Cotechino Modena (KGT) - Zampone Modena (KGT) Puuvili, köögivili ja teravili SAKSAMAA - Spreewälder Gurken (KGT) - Spreewälder Meerrettich (KGT) --------------------------------------------------
Euroopa Liidu Teataja L 098 , 13/04/1999 Lk 0007 - 0007



Komisjoni määrus (EÜ) nr 754/1999, 12. aprill 1999, millega muudetakse määrust (EÜ) nr 293/1999, milles sätestatakse erandina määrustest (EMÜ) nr 3665/87, (EMÜ) nr 3719/88 ja (EÜ) nr 1372/95 erimeetmed kodulinnulihasektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 29. oktoobri 1975. aasta määrust (EMÜ) nr 2777/75 kodulinnulihaturu ühise korralduse kohta, [1] viimati muudetud komisjoni määrusega (EÜ) nr 2916/95, [2] eriti selle artikli 3 lõiget 2, artikli 8 lõiget 12 ja artiklit 15, ning arvestades, et: komisjoni määrusega (EÜ) nr 293/1999 [3] kehtestatakse erimeetmed teatavate eksporditehingute reguleerimiseks alates 1998. aasta augusti teisest poolest Venemaa turgudel esilekerkinud probleemide tõttu; raskused Venemaa turgudel jätkuvad ning tekkinud olukord on tõsiselt nõrgendanud ettevõtjate võimalusi kõnealusesse sihtkohta eksportimisel; kõnealuse olukorra kahjustavaid tagajärgi tuleb vastavalt piirata, võttes vastu erimeetmed, millega lubatakse ühele kahest tooteliigist antud ekspordilitsentsi kasutada mõlema tooteliigi puhul ilma vahet tegemata; sündmuste arengut silmas pidades peaks käesolev määrus jõustuma viivitamata ning seda tuleks kohaldada alates 18. novembrist 1998; käesoleva määrusega ettenähtud meetmed on kooskõlas kodulinnuliha- ja munaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 293/1999 artiklile 2 lisatakse järgmine lõik: "Eespool osutatud litsentse võib vahet tegemata kasutada tooteliigi 3 ja/või 4 ekspordi puhul." Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 18. novembrist 1998. Käesolev määrus on tervikuna siduv ja vahetult kohaldatav kõikides liikmesriikides. Brüssel, 12. aprill 1999 Komisjoni nimel komisjoni liige Franz Fischler [1] EÜT L 282, 1.11.1975, lk 77. [2] EÜT L 305, 19.12.1995, lk 49. [3] EÜT L 36, 10.2.1999, lk 12. --------------------------------------------------
Euroopa Liidu Teataja L 093 , 08/04/1999 Lk 0010 - 0010



Komisjoni määrus (EÜ) nr 728/1999, 7. aprill 1999, millega nähakse ette Läänemerel, Skagerrakis ja Kattegatis kalapüügiga tegelevate ühenduse kalalaevade teatamistähtaeg vastavalt nõukogu määruse (EMÜ) nr 2847/93 artikli 7 lõikele 3 EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. oktoobri 1993. aasta määrust (EMÜ) nr 2847/93 ühise kalanduspoliitika suhtes rakendatava kontrollisüsteemi loomise kohta, [1] viimati muudetud määrusega (EÜ) nr 2846/98, [2] eriti selle artikli 7 lõiget 3, ning arvestades, et: määruse (EMÜ) nr 2847/93 artikli 7 lõike 1 kohaselt peab ühenduse kalalaeva kapten, kes soovib kasutada mitte lipuliikmesriigi, vaid mõne sellise liikmesriigi lossimiskohti, kus puudub kõnealuse liikmesriigi kehtestatud sadamakorraldus, teatama selle riigi pädevatele ametiasutustele vähemalt neli tundi ette lossimiskohad, eeldatava saabumisaja ja kõikide lossitavate kalaliikide kogused; komisjon võib eespool nimetatud määruse artikli 7 lõike 3 kohaselt kehtestada mõne muu teatamistähtaja, võttes muu hulgas arvesse kaugust püügipiirkondade, lossimiskohtade ja sadamate vahel, mille registrisse või nimekirja laevad on kantud; silmas pidades kaugust püügipiirkondade, lossimiskohtade ja sadamate vahel, mille registrisse või nimekirja laevad on kantud, on põhjendatud lühem teatamistähtaeg sellistele Läänemerel, Skagerrakis ja Kattegatis kalapüügiga tegelevatele ühenduse kalalaevadele, mis soovivad lossida saaki teatavate liikmesriikide sadamates; käesoleva määrusega ettenähtud meetmed on kooskõlas kalanduse ja akvakultuuri korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Olenemata määruse (EMÜ) nr 2847/93 artikli 7 lõikest 1 ei või teatamistähtaeg, mida peab järgima Läänemerel, Skagerrakis ja Kattegatis kalapüügiga tegeleva kalalaeva kapten, kes soovib kasutada Taanis, Saksamaal, Rootsis või Soomes asuvaid lossimiskohti, olla lühem kui kaks tundi. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Seda kohaldatakse alates 1. juulist 1999. Käesolev määrus on tervikuna siduv ja vahetult kohaldatav kõikides liikmesriikides. Brüssel, 7. aprill 1999 Komisjoni nimel komisjoni liige Emma Bonino [1] EÜT L 261, 20.10.1993, lk 1. [2] EÜT L 358, 31.12.1998, lk 5. --------------------------------------------------
Euroopa Liidu Teataja L 114 , 01/05/1999 Lk 0046 - 0046



Komisjoni määrus (EÜ) nr 921/1999, 30. aprill 1999, millega sätestatakse erimeetmed turult kõrvaldatud puu- ja köögivilja jagamiseks Kosovo pagulastele EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, [1] viimati muudetud määrusega (EÜ) nr 857/1999, [2] eriti selle artikli 30 lõiget 7, ning arvestades, et: (1) komisjoni määrusega (EÜ) nr 659/97, [3] viimati muudetud määrusega (EÜ) nr 729/1999, [4] kehtestatakse määruse (EÜ) nr 2200/96 üksikasjalikud rakenduseeskirjad puu- ja köögiviljasektori sekkumiskorra osas, eelkõige turult kõrvaldatud toodete tasuta jagamine humanitaarabina väljaspool ühendust; (2) kõnealuse määruse artikli 14 lõikes 3 ja artikli 16 lõikes 2 sätestatakse rida tingimusi ning nõutakse komisjoni otsust enne iga tasuta jagamise toimingut väljaspool ühendust; (3) on teada, et Kosovo kriisi pagulastest ohvritele ja neid vastuvõtvatele perekondadele on kiiresti vaja anda toiduabi; (4) nendele inimesetele abi andmise hõlbustamiseks tuleks kuni täiendava teatamiseni teha erand mõnedest määruse (EÜ) nr 659/97 artikli 14 lõike 3 ja artikli 16 lõike 2 sätetest; (5) tuleks piiritleda piirkonnad, mille suhtes kõnealust erandit kohaldatakse; (6) käesolevas määruses sätestatud meetmed on kooskõlas värske puu- ja köögivilja korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 659/97 artikli 14 lõiget 3 ja artikli 16 lõiget 2 ei kohaldata tasuta jagamise toimingute suhtes, mis hõlmavad Kosovo pagulasi ja neid vastuvõtvaid perekondi Jugoslaavia Liitvabariigi (Serbia ja Montenegro), Albaania, endise Jugoslaavia Makedoonia Vabariigi, Bosnia ja Hertsegoviina, Bulgaaria ja Rumeenia territooriumil. Kõnealuste toimingute puhul saadavad liikmesriigid komisjonile: - iga kuu esimesel tööpäeval määruse (EÜ) 659/97 VI lisas ettenähtud teabe lõpetatud toimingute kohta, - FAO ülejääkide realiseerimise allkomiteele saadetud teate koopia. Artikkel 2 Käesolev määrus jõustub päev pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. aprill 1999 Komisjoni nimel komisjoni liige Franz Fischler [1] EÜT L 297, 21.11.1996, lk 1. [2] EÜT L 108, 27.4.1999, lk 7. [3] EÜT L 100, 17.4.1997, lk 22. [4] EÜT L 93, 8.4.1999, lk 11. --------------------------------------------------
Official Journal L 122 , 12/05/1999 P. 0034 - 0034



KOMISJONI MÄÄRUS (EÜ) nr 999/1999, 11. mai 1999, millega muudetakse määrust (EÜ) nr 293/98 rakendusjuhu osas, mida kohaldatakse tasuta jagatava puu- ja köögivilja veokulude suhtes pärast nende toodete turult kõrvaldamist EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. detsembri 1998. aasta määrust (EÜ) nr 2799/98, millega kehtestatakse põllumajanduse eurol põhinev valuutakord,1 eriti selle artikli 3 lõiget 2, ning arvestades, et: 1) komisjoni määrusega (EÜ) nr 293/982 (viimati muudetud määrusega (EÜ) nr 519/19993) määratakse kindlaks puu- ja köögiviljasektoris ning puu- ja köögiviljatoodete sektoris kohaldatavad rakendusjuhud; 2) komisjoni 16. aprilli 1997. aasta määruse (EÜ) nr 659/97 (millega sätestatakse nõukogu määruse (EÜ) nr 2200/96 üksikasjalikud rakenduseeskirjad seoses sekkumiskorraga puu- ja köögiviljasektoris,4 viimati muudetud määrusega (EÜ) nr 729/19995) artiklis 15 määratakse kindlaks abi pärast turult kõrvaldamist tasuta jagatavate toodete veokulude jaoks; kogemused näitavad, et asjaomastes liikmesriikides, kes ei ole eurot kasutusele võtnud, tegelevad sellise veoga peamiselt tootjaorganisatsioonid, kes on kõnealused tooted turult kõrvaldanud; vedu ja sellega seotud turult kõrvaldamine on sageli üheaegsed tegevused või toimuvad mõnepäevase vahega; seepärast tuleks haldamise lihtsustamiseks kohaldada mõlema toimingu suhtes ühtset vahetuskurssi vastavalt määruse (EÜ) nr 2799/98 artikli 3 lõikele 2 ja erandina komisjoni 22. detsembri 1998. aasta määruse (EÜ) nr 2808/98 (milles sätestatakse põllumajanduse eurol põhineva valuutasüsteemi üksikasjalikud rakenduseeskirjad põllumajandussektoris)6 artikli 4 lõikest 2; 3) käesoleva määrusega ettenähtud meetmed on kooskõlas värske puu- ja köögivilja korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 293/98 artikli 3 lõige 2 asendatakse järgmisega: "2. Määruse (EÜ) nr 659/97 artikli 15 lõikes 1 osutatud ja kõnealuse määruse V lisa punktis 1 kindlaksmääratud kindlate summade suhtes kohaldatakse käesoleva artikli lõike 1 kohaselt määratavat põllumajanduslikku ümberarvestuskurssi." Artikkel 2 Käesolev määrus jõustub 1. juunil 1999. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. mai 1999 Komisjoni nimel komisjoni liige Franz FISCHLER 1 EÜT L 349, 24.12.1998, lk 1. 2 EÜT L 30, 4.2.1998, lk 16. 3 EÜT L 61, 10.3.1999, lk 27. 4 EÜT L 100, 17.4.1997, lk 22. 5 EÜT L 93, 8.4.1999, lk 11. 6 EÜT L 349, 24.12.1998, lk 36.
Euroopa Liidu Teataja L 139 , 02/06/1999 Lk 0001 - 0002



Nõukogu määrus (EÜ, Euratom) nr 1149/1999, 25. mai 1999, millega muudetakse määrust (EÜ, Euratom) nr 2728/94, millega asutatakse välistegevuse tagatisfond EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 308, võttes arvesse Euroopa Aatomienergiaühenduse asutamislepingut, eriti selle artiklit 203, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse Euroopa Kontrollikoja arvamust [3] ning arvestades, et: (1) tagatisfondi rahastatakse Euroopa ühenduste üldeelarvest pärinevatest maksetest, fondi investeeritud vahenditelt saadavast intressist ja summadest, mis nõutakse sisse maksekohustusi mittetäitvatelt võlgnikelt juhtudel, mil fond on juba andnud tagatise; (2) tagatisfondi toimimisel saadud kogemused näitavad, et fondi vahendite ja tagatud kohustuste põhisumma (millele lisandub saadaolev tasumata intress) vaheline suhe 9 % oleks piisav; (3) sihtsumma saavutamiseks tundub piisavat sellistest maksetest tagatisfondi, mille suurus on 9 % iga tehingu summast; (4) tagatisfond saavutas oma sihtsumma 31. detsembril 1997, mistõttu tuleks sissemaksemäär läbi vaadata; (5) kui tagatisfond ületab sihtsumma, tagastatakse ülejääk Euroopa ühenduste üldeelarvesse; (6) komisjon peaks Euroopa Parlamendile ja nõukogule fondi toimimisest aru andma ja võtma arvesse võimalikke muutusi riskides, millele fond on ühenduse laienemise järel aldis; (7) määrust (EÜ, Euratom) nr 2728/94 [4] tuleks seetõttu vastavalt muuta; (8) EÜ asutamislepingus on käesoleva määruse vastuvõtmise volitused sätestatud üksnes artiklis 308 ja Euratomi asutamislepingus üksnes artiklis 203, ON VASTU VÕTNUD KÄESOLEVA MÄÄRUSE: Artikkel 1 Käesolevaga muudetakse määrust (EÜ, Euratom) nr 2728/94 järgmiselt. 1. Artikli 3 teine lõik asendatakse järgmisega: "Sihtsumma on 9 % iga tehinguga seotud ühenduse kapitalikohustuste kogusummast, millele lisandub saadaolev tasumata intress." 2. Artikli 4 lõige 1 asendatakse järgmisega: "Artikli 2 esimeses taandes sätestatud maksed on 9 % tehingute põhisummast." 3. Artikli 5 esimene lõik asendatakse järgmisega: "Kui kohustuste mittetäitmisest tuleneva tagatiste rakendumise tagajärjel jäävad fondi vahendid väiksemaks kui 75 % sihtsummast, suurendatakse uute tehingute suhtes kohaldatavat sissemaksemäära 10 %ni seni, kuni sihtsumma on jälle saavutatud." 4. Artikli 9 tekst asendatakse järgmisega: "Komisjon esitab Euroopa Parlamendile ja nõukogule täieliku aruande fondi toimimise kohta nii esimese ühinemislepingu sõlmimisel taotlejariikidega kui ka enne 31. detsembrit 2006. Vajaduse korral esitab komisjon nõukogule asjakohased ettepanekud fondiga seotud arvväärtuste muutmiseks." Artikkel 2 Käesolev määrus jõustub 1. jaanuaril 2000. Käesolev määrus on tervikuna siduv ja vahetult kohaldatav kõikides liikmesriikides. Brüssel, 25. mai 1999 Nõukogu nimel eesistuja H. Eichel [1] EÜT C 32, 6.2.1999, lk 11. [2] EÜT C 379, 7.12.1998, lk 155. [3] Arvamus on esitatud 30. oktoobril 1998. [4] EÜT L 293, 12.11.1994, lk 1. --------------------------------------------------
Euroopa Liidu Teataja L 166 , 01/07/1999 Lk 0056 - 0056



Komisjoni määrus (EÜ) nr 1432/1999, 30. juuni 1999, millega muudetakse määrust (EÜ) nr 1162/95 (milles sätestatakse üksikasjalikud erieeskirjad teravilja ja riisi impordi- ja ekspordilitsentside süsteemi kohaldamiseks) toiduabiprogrammide osas EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 30. juuni 1992. aasta määrust (EMÜ) nr 1766/92 teraviljaturu ühise korralduse kohta, [1] viimati muudetud komisjoni määrusega (EÜ) nr 1253/1999, [2] eriti selle artikli 9 lõiget 2, võttes arvesse nõukogu 22. detsembri 1995. aasta määrust (EÜ) nr 3072/95 riisituru ühise korralduse kohta, [3] viimati muudetud määrusega (EÜ) nr 2072/98, [4] eriti selle artikli 9 lõiget 2, ning arvestades, et: (1) väga suurte koguste puhul väljastatavate litsentsidega kaasnevaid riske silmas pidades nähakse komisjoni määruse (EÜ) nr 1162/95 [5] (viimati muudetud määrusega (EÜ) nr 444/98 [6]) artikli 7 lõikega 3 ette kontrolliperiood, mis eelneb kõikide teraviljade, sealhulgas riisi, ning suurema osa töödeldud toodete ekspordilitsentside väljastamisele; kõnealuse mehhanismi säilitamine ei ole õigustatud mittetulundusliku ekspordi puhul, mille eesmärk on anda ühenduse või riiklikku toiduabi, või humanitaarabiasutuste teatavate tarnete puhul; seepärast tuleks muuta artiklit 7 ning näha ette, et muudatust kohaldataks viivitamata; (2) käesoleva määrusega ettenähtud meetmed on kooskõlas teraviljaturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1162/95 artikli 7 lõike 3 viimane lõik asendatakse järgmisega: "Esimest lõiku ei kohaldata pakkumismenetluse raames väljastatud litsentside suhtes ega määruse (EÜ) nr 3719/88 artiklis 14a osutatud litsentside suhtes, mis on väljastatud seoses toiduabiprogrammidega mitmepoolsete kaubandusläbirääkimiste Uruguay vooru osana sõlmitud põllumajanduslepingu artikli 10 lõikes 4 määratletud tähenduses. Kontrolliperioodi ei kohaldata selliste ekspordilitsentside väljastamisel, mille puhul on 20 tonni või väiksemat kogust hõlmava taotluse esitanud humanitaarabiasutus ilma eksporditoetuse taotlust lisamata." Artikkel 2 Käesolev määrus jõustub Euroopa Ühenduste Teatajas avaldamisele järgneval päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 30. juuni 1999 Komisjoni nimel komisjoni liige Franz Fischler [1] EÜT L 181, 1.7.1992, lk 21. [2] EÜT L 160, 26.6.1999, lk 18. [3] EÜT L 329, 30.12.1995, lk 18. [4] EÜT L 265, 30.9.1998, lk 4. [5] EÜT L 117, 24.5.1995, lk 2. [6] EÜT L 56, 26.2.1998, lk 12. --------------------------------------------------
Euroopa Liidu Teataja L 195 , 28/07/1999 Lk 0007 - 0008



Komisjoni määrus (EÜ) nr 1645/1999, 27. juuli 1999, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja geograafiliste tähiste registrisse, mis on ette nähtud nõukogu määrusega (EMÜ) nr 2081/92 põllumajandussaaduste ja toiduainete geograafiliste tähiste ning päritolunimetuste kaitse kohta) lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. juuli 1992. aasta määrust (EMÜ) nr 2801/92 põllumajandustoodete ja toiduainete geograafiliste tähiste ja päritolunimetuste kaitse kohta, [1] viimati muudetud komisjoni määrusega (EÜ) nr 1068/97, [2] eriti selle artikli 6 lõikeid 3 ja 4, ning arvestades, et: (1) Prantsusmaa on saatnud komisjonile vastavalt määruse (EMÜ) nr 2081/92 artiklile 5 kaks taotlust teatavate nimede registreerimiseks päritolunimetuste või geograafiliste tähistena; (2) kooskõlas määruse (EMÜ) nr 2081/92 artikli 6 lõikega 1 on leitud, et kõnealused taotlused vastavad kõikidele kõnealuses määruses sätestatud nõuetele ja sisaldavad eelkõige artikli 4 kohaselt nõutud teavet; (3) pärast käesoleva määruse lisas osutatud nimede avaldamist Euroopa Ühenduste Teatajas [3] ei ole komisjonile esitatud kõnealuste nimede kohta määruse (EMÜ) nr 2081/92 artikli 7 kohaseid vastuväiteid; (4) seepärast tuleks kõnealused nimed kanda kaitstud päritolunimetuste ja geograafiliste tähiste registrisse ning võtta kaitstud päritolunimetuste ja kaitstud geograafiliste tähistena kaitse alla kogu ühenduses; (5) käesoleva määruse lisaga täiendatakse komisjoni määruse (EÜ) nr 2400/96 [4] (viimati muudetud määrusega (EÜ) nr 872/1999 [5]) lisa, ON VASTU VÕTNUD KÄESOLEVA MÄÄRUSE: Artikkel 1 Käesoleva määruse lisas esitatud nimed lisatakse määruse (EÜ) nr 2400/96 lisasse ja kantakse kaitstud päritolunimetuste või geograafiliste tähistena määruse (EMÜ) nr 2081/92 artikli 6 lõikega 3 ettenähtud kaitstud geograafiliste tähiste ja päritolunimetuste registrisse. Artikkel 2 Käesolev määrus jõustub Euroopa Ühenduste Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, 27. juuli 1999 Komisjoni nimel komisjoni liige Franz Fischler [1] EÜT L 208, 24.7.1992, lk 1. [2] EÜT L 156, 13.6.1997, lk 10. [3] EÜT C 387, 12.12.1998, lk 22; EÜT C 343, 11.11.1998, lk 7. [4] EÜT L 327, 18.12.1996, lk 11. [5] EÜT L 110, 28.4.1999, lk 4. -------------------------------------------------- LISA EÜ ASUTAMISLEPINGU I LISAS LOETLETUD JA INIMTOIDUKS ETTENÄHTUD TOOTED Puuvili, köögivili ja teravili PRANTSUSMAA Mâche nantaise (KGT) Coco de Paimpol (KPN) --------------------------------------------------